84. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. ΔΓ C47 της 23 Απρ. – 21 Μάιου 1998 (ΦΕΚ  Β΄487) Προϋποθέσεις και διαδικασία έγκρισης των τύπων των αυτοκινουμένων αγροτικών μηχανημάτων και τεχνικός έλεγχος των μεταχειρισμένων γεωργικών μηχανημάτων. Έχοντας υπόψη: 1.Τα άρθρα 84, 85, 86 και 88 του Νόμου 2094/92 (Α 182) «περί κυρώσεως του Κώδικα Οδικής Κυκλοφορίας» που αναφέρονται στην ταξινόμηση, απογραφή, τεχνικό έλεγχο και κυκλοφορία των αγροτικών μηχανημάτων. 2.Το άρθρο 29Α του Ν. 1558/85 «περί Κυβέρνησης και Κυβερνητικών Οργάνων» (Α131), όπως το άρθρο αυτό προστέθηκε με το άρθρο 27 του Ν. 2081/1992 (Α153), όπως έχει αντικατασταθεί από το άρθρο 1 παραγρ. 2α του Ν. 2469/1997 (Α138) και το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. 3.Την με αριθ. πρωτ. 125397/990/340/27.3.79 (ΦΕΚ 575/Β) απόφαση μας «περί προϋποθέσεων και διαδικασίας εγκρίσεως των νέων τύπων αγροτικών μηχανημάτων» όπως αυτή τροποποιήθηκε και συμπληρώθηκε με τις αποφάσεις 103391/7.3.85 (ΦΕΚ 198/Β) και 141320/26.10.87 (ΦΕΚ 607/Β) και την ανάγκη τροποποίησης τους. 4.Την 112395/587/248/31.3.82 (ΦΕΚ 173/Β) απόφαση του Υπ. Γεωργίας, «περί έγκρισης κυκλοφορίας και απογραφής εισαγομένων μεταχειρισμένων γεωργικών μηχανημάτων", όπως αυτή τροποποιήθηκε με τις αποφάσεις του Υπ. Γεωργίας 103391/27.3.85 (ΦΕΚ 196/Β) και 141320/26.10.87 (ΦΕΚ 607/1). 5.Τις οδηγίες της Ευρωπαϊκής Ένωσης, με αριθ. 74/150, 77/536, 79/622, 82/953, 86/198 και 87/402, οι οποίες εναρμονίσθηκαν στην Ελληνική Νομοθεσία με τις αποφάσεις μας 259987/7.6.84 (ΦΕΚ 377/Β), 290422/15.9.88 (ΦΕΚ 695/Β) και 290542/18.11.88 (ΦΕΚ 872/Β) και αναφέρονται στις διατάξεις προστασίας σε περίπτωση ανατροπής των γεωργικών και δασικών ελκυστήρων. 6.Την οδηγία 83/189/ΕΟΚ όπως ισχύει σήμερα. 7.Εισήγηση της αρμόδιας Δ/νσης για την ανάγκη Βελτίωσης και προσαρμογής της διαδικασίας έγκρισης τύπων των καινούργιων αυτοκινουμένων αγροτικών μηχανημάτων, προς τους κανονισμούς έγκρισης κυκλοφορίας αυτών στα κράτη - μέλη της Ευρωπαϊκής Ένωσης, αποφασίζουμε: Α. Καθορίζουμε τους όρους και προϋποθέσεις έγκρισης κάθε τύπου καινούργιου αυτοκινουμένου αγροτικού μηχανήματος, που παράγεται σε σειρά, όπως παρακάτω: 1.Το μηχάνημα πρέπει να έχει δοκιμασθεί από το Ινστιτούτο Γεωργικών Μηχανών και Κατασκευών (ΙΓΕΜΚ) του ΕΘΙΑΓΕ ή αντίστοιχο Ίδρυμα της Ελλάδας ή άλλης χώρας και να έχει εκδοθεί «έκθεση δοκιμής» σύμφωνα με τον επίσημο κώδικα δοκιμών O.E.C.D. Η «έκθεση δοκιμής» όταν  θα προέρχεται από ξένη χώρα, εφόσον ζητηθεί από την αρμόδια Υπηρεσία, πρέπει να μεταφράζεται στην Ελληνική γλώσσα και να προσκομίζεται μαζί με την ξενόγλωσση επίσημη «έκθεση δοκιμής», στη Δ/νση Αξ/σης Εγγ/κών Έργων & Μηχ/κού Εξοπλισμού του Υπ. Γεωργίας. Όταν η «έκθεση δοκιμής» της ξένης χώρας δεν έχει γίνει κατά τον επίσημο κώδικα δοκιμών O.E.C.D. για τους γ. ελκυστήρες, θα ελέγχεται από το ΙΓΕΜΚ του ΕΘΙΑΓΕ και εφόσον κριθεί επαρκής θα θεωρείται από αυτό η μετάφραση της στην Ελληνική γλώσσα. Σε περίπτωση που δεν περιλαμβάνει όλα τα Τεχνικά στοιχεία που προβλέπονται από τον κώδικα δοκιμών O.E.C.D., το ΙΓΕΜΚ θα ελέγχει τον ελκυστήρα και τα στοιχεία αυτά θα τα συμπεριλαμβάνει σε συμπληρωματική έκθεση δοκιμής. Η έκθεση αυτή θα προσκομίζεται από τον ενδιαφερόμενο στην αρμόδια Δ/νση του Υπ. Γεωργίας. Σε περίπτωση που προσκομισθεί στην Δ/νση Αξ/σης Εγγ/κών Έργων και Μηχανικού Εξοπλισμού βεβαίωση του Ινστιτούτου που δοκίμασε το γεωργ. μηχάνημα (εξέδωσε την έκθεση δοκιμής) ή του ΙΓΕΜΚ στην οποία, κατόπιν ελέγχου του μηχ/τος, αναγράφονται όλες οι τεχνικές διαφορές από το δοκιμασμένο τύπο και ότι ισχύει η παλαιά έκθεση δοκιμής, δεν απαιτείται νέα έκθεση δοκιμής. Κατόπιν αυτού η αρμόδια Δ/νση θα προχωρήσει στην έγκριση του τύπου αυτού με τις τεχνικές διαφορές που τις έχουν βεβαιωθεί σύμφωνα με τα παραπάνω. (Μετά τη σελ.332,232)  Σελ. 332,233 Τεύχος 1452 Σελ. 69 Γεωργικά Μηχανήματα 16.Δ.γ.83-84 2.Αντί των παραπάνω (παράγ. 1) αρκεί η προσκόμιση «Έγκρισης Ε.Ε.». Με τον όρο «Έγκριση Ε.Ε.» νοούνται όλα τα δικαιολογητικά και έχουν εκδοθεί και όλες οι επαληθεύσεις που έχουν γίνει σύμφωνα με τις οδηγίες της Ευρωπαϊκής Ένωσης με αρ. 74/150, 79/694 και88/297, οι οποίες εναρμονίσθηκαν στην Ελληνική Νομοθεσία με τις αριθμ. πρωτ. 259987/1.6.84 και 290542/18.11.88 αποφάσεις μας. 3.Οι μεγάλες αυτοκινούμενες συλλεκτικές μηχανές (θεριζοαλωνιστικές, βαμβακοσυλλεκτικές, τευτλοεξαγωγείς τοματοσυλλεκτικές χορτοκοπτικές, κ.λ.π.) καθώς και οι δασικοί ελκυστήρες που δεν συνοδεύονται από τα δικαιολογητικά που αναφέρονται στις παραγ. (1) και (2), προκειμένου να εγκριθεί ο τύπος τους, μπορούν αντί αυτών να εφοδιάζονται με επίσημο μεταφρασμένο στην Ελληνική γλώσσα πιστοποιητικό της αρμόδιας Κρατικής Υπηρεσίας της ξένης χώρας, στο οποίο θα βεβαιώνεται άτι επιτρέπεται η κυκλοφορία της μηχανής χωρίς έγκριση του τύπου της. Τέλος αντί των ανωτέρω αρκεί η προσκόμιση της άδειας κυκλοφορίας των μηχανών αυτών στην ξένη χώρα. Σε περίπτωση που τα παραπάνω δικαιολογητικά δεν αναφέρουν όλα τα τεχνικά χαρακτηριστικά, των συλλεκτικών κλπ. μηχανών θα προσκομίζεται βεβαίωση του κατασκευαστή όπου θα αναγράφονται αναλυτικά αυτά, ή επίσημο βιβλίο οδηγιών χρήσης και συντήρησης του κατασκευαστή που θα περιλαμβάνει και όλα τα τεχνικά χαρακτηριστικά των μηχανών. 4.Η έγκριση κάθε νέου τύπου καινούργιου αυτοκινουμένου αγροτικού μηχανήματος θα γίνεται με απόφαση της Δ/νσης Αξ/σης Εγγ/κών Έργων και Μηχανικού Εξοπλισμού του Υπ. Γεωργίας, σύμφωνα με τον τύπο που θα καθορίσει αυτή και εφόσον υποβληθούν από τον ενδιαφερόμενο εισαγωγέα ή κατασκευαστή τα παρακάτω δικαιολογητικά: α.Αίτηση. β.Τα δικαιολογητικά που αναφέρονται στις παραγράφους Α1 ή Α2 ή A3 ανάλογα με την περίπτωση. γ.Εικονογραφημένο έντυπο του εργοστασίου κατασκευής του αγρ. μηχανήματος. δ.Υπεύθυνη δήλωση του άρθρου 8 του Ν. 1599/86, όπου θα δηλώνεται ότι: ι)Αναλαμβάνει την υποχρέωση να προμηθεύει τον αγοραστή με ανταλλακτικά. ιι)Κατέχει συνεργείο επισκευών για την τεχνική εξυπηρέτηση του γεωργ. μηχανήματος ή έχει συμβληθεί επίσημα (ιδιωτικό συμφωνητικό θεωρημένο από την οικεία Δ.Ο.Υ .) με άλλο συνεργείο επισκευών για το σκοπό αυτό. Σελ. 332,234 Τεύχος 1452 Σελ. 70 ιιι) Χορηγείται εγγύηση καλής λειτουργίας για ένα (1) χρόνο και IV) χορηγείται στους αγοραστές, βιβλίο οδηγιών χρήσης και συντήρησης στην Ελληνική γλώσσα κατά πιστή μετάφραση από το ξενόγλωσσο όμοιο βιβλίο του κατασκευαστή, με ευθύνη του εισαγωγέα. 5.Παράβολο οριζόμενο από Νόμο. Μέχρι την έκδοση του σχετικού Νόμου, δεν θα καταβάλλεται παράβολο. 6.(Καταργήθηκε από την παρ. 3 της υπ΄αριθ. 9053/24 Ιαν.–3 Φεβρ. 2000 (ΦΕΚ Β΄99), Απόφασης του Υφυπουργού Γεωργίας) 7.Το αυτοκινούμενο αγροτικό  μηχάνημα του οποίου εγκρίνεται ο τύπος του, θα πρέπει να εναρμονίζεται πλήρως με τον νόμο 2094/92 (ΦΕΚ 182/Α) «περί κυρώσεως του Κώδικα Οδικής Κυκλοφορίας» όταν κυκλοφορεί ως οδικό όχημα. 8.α) Καθίσταται υποχρεωτική η ύπαρξη επί των γεωργικών και δασικών ελκυστήρων διατάξεων προστασίας έναντι ανατροπής, σύμφωνα με όσα ορίζονται στις οδηγίες της Ευρωπαϊκής Ένωσης με αρ. 94/150, 77/536, 79/622, 82/953, 86/298 και 87/402 και τα παραρτήματά τους, οι οποίες εναρμονίσθηκαν στην Ελληνική Νομοθεσία με τις αρ. πρωτ. 259987/1.6.84, 290422/15.9.88 και 290542/18.11.88 αποφάσεις μας. 16.Δ.γ.84 Γεωργικά Μηχανήματα «8β.Οι γεωργικοί και δασικοί ελκυστήρες, α)που έχουν απογραφεί μέχρι την ισχύ της παρούσας και κυκλοφορούν με άδειες του Υπουργείου Γεωργίας. β)που είναι εγκεκριμένου τύπου και έχουν εισαχθεί πριν την ισχύ της ΔΓ/C 47/23.4.98 (ΦΕΚ 487/Β) απόφασης και κυκλοφορούν με την ειδική προσωρινή άδεια κυκλοφορίας ή το δελτίο ταξινόμησης και γ)που έχουν εισαχθεί από μεμονωμένους αγρότες για δική τους χρήση μέχρι την ισχύ της παρούσας και δεν είναι εφοδιασμένοι με εγκεκριμένου τύπου διατάξεις προστασίας, υποχρεούνται όπως μέχρι την 31.12.2005 εφοδιαστούν με τις εγκεκριμένες διατάξεις προστασίας έναντι ανατροπής της παραγράφου 8α:» Η παρ. 8β, που αρχικά είχε ονομαστεί παρ. 8δ, αντικαταστάθηκε ως άνω από την παρ. 1 της υπ΄ αριθ. 9053/24 Ιαν. – 3 Φεβρ. 2000 (ΦΕΚ Β΄99), Απόφασης του Υφυπουργού Γεωργίας. δ(ε)Οι διατάξεις προστασίας έναντι ανατροπής θα εγκρίνονται από τη Δ/νση Αξ/σης Εγγ/κών Έργων και Μηχανικού Εξοπλισμού με την προσκόμιση των δικαιολογητικών που προβλέπονται στην παράγραφο (8α) ή έκθεση δοκιμή κατά O.E.C.D. Όταν η έκθεση δοκιμής προέρχεται από ξένη χώρα, εφόσον ζητηθεί από την αρμόδια Υπηρεσία, θα πρέπει να μεταφράζεται στην Ελληνική γλώσσα. 9.Οι τύποι των μεταχειρισμένων αυτοκινουμένων αγροτικών μηχανημάτων θα εγκρίνονται με την διαδικασία και τα δικαιολογητικά που προβλέπονται για τα καινούργια, δηλ. θα πρέπει να προσκομίζονται δικαιολογητικά που αναφέρονται σε καινούργια μηχάνημα. «10.Τα αυτοκινούμενα αγροτικά μηχανήματα που εισάγονται για ίδια χρήση απαιτείται να είναι εγκεκριμένου τύπου από την ισχύ της παρούσας. Όσα αγροτικά μηχανήματα έχουν εισαχθεί από μεμονωμένους αγρότες για δική τους χρήση μέχρι την ισχύ της παρούσας και είναι μη εγκεκριμένου τύπου μπορούν να απογραφούν  μέχρι 30.6.2000. Η παρ. 10 αντικαταστάθηκε ως άνω από την παρ. 2 της υπ΄αριθ. 9053/24 Ιαν. – 3 Φεβρ. 2000 (ΦΕΚ Β΄99), Απόφασης του Υφυπουργού Γεωργίας. 11.Η Δ/νση Αξ/σης Εγγ/κών Έργων και Μηχανικού Εξοπλισμού του Υπ. Γεωργίας, διατηρεί το δικαίωμα ελέγχου όλων των εγκεκριμένων τύπων αυτοκινουμένων αγροτικών μηχανημάτων που υπογράφονται από τις Υπηρεσίες της Νομ/κής Αυτ/σης, προκειμένου να διαπιστώνει την πιστότητα αυτών σε σχέση με τα δοκιμασθέντα και εγκριθέντα. Μεταβολή οποιουδήποτε στοιχείου των παραπάνω αγροτικών μηχ/των πρέπει να τίθεται υπόψη της αρμόδιας Δ/νσης η οποία θα κρίνει για την ανάγκη επανέγκρισης του τύπου τους. Σε περίπτωση που ο εισαγωγέας ή ο κατασκευαστής αυτοκινούμενου, εγκεκριμένου τύπου αγροτικού μηχ/τος διαθέτει μηχάνημα που διαφέρει από τον εγκεκριμένο τύπο και ζητείται η απογραφή του, ενώ έχει εκδόσει πιστοποιητικό ταυτότητας αυτού, ανεξαρτήτως των ποινικών ευθυνών η διαδικασία των οποίων θα κινηθεί από τις Νομαρχιακού επιπέδου Υπηρεσίες Εγγ. Βελτιώσεων, θα του αφαιρείται και το δικαίωμα λήψης Δελτίων Ταξινόμησης για τον τύπο αυτό του μηχ/τος, για διάστημα ενός χρόνου και σε περίπτωση υποτροπής θα ενεργείται οριστική αφαίρεση του παραπάνω δικαιώματος, με αποφάσεις της Δ/νσης Αξ/σης Εγγ/κών Έργων και Μηχανικού Εξοπλισμού. Σε περίπτωση που διαπιστωθεί ότι ο εν λόγω κατασκευαστής  ή αντιπρόσωπος επαναλαμβάνει την παράβαση και για άλλο ή άλλους τύπους αυτοκινουμένων αγρ. μηχανημάτων θα του αφαιρείται ομοίως ως ανωτέρω οριστικό το δικαίωμα λήψης Δελτίων Ταξινόμησης για όλους τους τύπους των εισαγομένων ή κατασκευαζομένων από αυτόν αυτοκινουμένων αγρ. μηχ/των, ενώ παράλληλα θα ζητείται η παραπομπή του στη Δικαιοσύνη για τυχόν ποινικές ευθύνες. Β.Για να εκδοθεί άδεια κυκλοφορίας και να χορηγηθούν Κρατικές πινακίδες αριθμού κυκλοφορίας των αυτοκινουμένων αγροτικών μηχανημάτων είτε για πρώτη φορά, με εξαίρεση τα καινούργια, είτε κατά τις μεταβιβάσεις των ήδη κυκλοφορούντων, από τις Υπηρεσίες της Νομαρχιακής αυτοδιοίκησης που έχουν την αρμοδιότητα αυτή, θα πρέπει πέραν των όσων προβλέπονται στις ισχύουσες αποφάσεις, να συντρέχουν και οι εξής προϋποθέσεις: (Μετά τη σελ.332,234)  Σελ.332,235 Τεύχος 1452 Σελ. 71 Γεωργικά  μηχανήματα 16.Δ.γ.84 1.Το προς απογραφή αυτοκινούμενο αγροτικό μηχάνημα να έχει ελεγχθεί, από εξουσιοδοτημένο από την αρμόδια Υπηρεσία της Νομαρχιακής Αυτοδιοίκησης, συνεργείο επισκευής αγροτικών μηχ/των, για την καλή τεχνική και λειτουργική κατάσταση του γ. μηχ/τος και κυρίως του κινητήρα, του συστήματος πέδησης, οδήγησης, του Δυναμοδότη (Ρ.Τ.Ο.), του υδραυλικού συστήματος ανάρτησηςτριών σημείων και των ελαστικών και θα εκδίδει σχετική βεβαίωση ο τύπος της οποίας θα καθορισθεί με απόφαση της αρμόδιας Δ/νσης. Σε περίπτωση που σε ένα Νομό δεν καταστεί δυνατό να εξουσιοδοτηθεί συνεργείο, τον παραπάνω έλεγχο θα διενεργεί η Τριμελής Επιτροπή Ελέγχου γεωργικών μηχανημάτων, μέχρις ότου εξουσιοδοτηθεί κάποιο συνεργείο. Στην περίπτωση αυτή θα εκδίδεται πρακτικό της Επιτροπής στο οποίο θα αναφέρεται η καλή τεχνική και λειτουργική κατάσταση των παραπάνω αναφερθέντων τεχνικών συστημάτων του αγροτικού μηχανήματος. 2.Οι όροι και προϋποθέσεις που πρέπει να πληρεί ένα συνεργείο επισκευής αγροτικών μηχανημάτων, προκειμένου να εξουσιοδοτηθεί για τον έλεγχο της καλής τεχνικής και λειτουργικής κατάστασης των αγροτικών μηχανημάτων, είναι οι παρακάτω: α. Να έχει σε ισχύ από 3ετίας άδεια λειτουργίας συνεργείου επισκευής αγροτικών μηχανημάτων, σύμφωνα με την ισχύουσα νομοθεσία γι' αυτό. β. Στον εξοπλισμό τους πρέπει να περιλαμβάνονται και τ' ακόλουθα: Τράπεζα Εργασίας με σφιγκτήρα (μέγγενι) Μικροεργαλεία χειρός. Κασσετίνα πλήρη μετρικών εργαλείων (με καρυδάκια μέχρι 75ΜΜ). Αεροσυμπιεστή 7-10 BAR Γρύλλος 5 τόννων και κροκόδειλος. Συσκευή ηλεκτροσυγκόλλησης. Δυναμόκλειδα (0 έως 3,5-0 έως 20 και 0 έως 80 Κ ΡΜ) Συμπιεσόμετρα κινητήρα. Αερόμετρο Βολτάμετρο Κλειδιά εγχυτήρων (μπεκ) Πυκνόμετρο συσσωρευτών (μπαταριών) Τρίποδα ρυθμιζόμενου ύψους Γρασσαδόροι. Η Υπηρεσία της Νομαρχιακής Αυτοδιοίκησης που έχει την αρμοδιότητα  έκδοσης της άδειας κυκλοφορίας γεωργ. μηχανήματος θα ελέγξει με την Τριμελή Επιτροπή Τεχνικών Ελέγχου γεωργικών μηχανημάτων τις παραπάνω προϋποθέσεις και θα συντάξει πρακτικό  στο οποίο θα αναγράφεται ρητά η καταλληλότητα ή όχι του συνεργείου και στη συνέχεια ο Προϊστάμενος της Υπηρεσίας αυτής με βάση το παραπάνω πρακτικό θα εκδόσει την εξουσιοδότηση. Σελ. 332,236 Τεύχος 1452 Σελ. 72 Σε περίπτωση που διαπιστωθεί ότι ένα εξουσιοδοτημένο συνεργείο εξέδωσε ψευδή βεβαίωση για την καλή τεχνική και λειτουργική κατάσταση ενός μεταχειρισμένου γ.μηχ/τος θα ανακαλείται αμέσως και οριστικά η εξουσιοδότηση με απόφαση αιτιολογημένη του προϊσταμένου της Υπηρεσίας που εξέδωσε την εξουσιοδότηση, μετά από σύμφωνη γνώμη της τριμελούς επιτροπής τεχνικών ελέγχων γ. μηχ/των, καθώς και στην περίπτωση που παύσει να έχει τις παραπάνω προϋποθέσεις. Γ . Κάθε προηγούμενη διάταξη που ρυθμίζει τα παραπάνω κατά διαφορετικό τρόπο καταργείται από την ημερομηνία ισχύος της παρούσας. Δ. Η παρούσα να δημοσιευθεί στην εφημερίδα της Κυβερνήσεως, και να τεθεί σε ισχύ από τη δημοσίευση της, εκτός αν άλλως ορίζεται στις παραγράφους της.

[Source: greek_legal_code_raptarchis | Tokens: 12403]